CELEX: 32019D1184
Language: da
Date: 2019-07-03 00:00:00
Title: Kommissionens afgørelse (EU) 2019/1184 af 3. juli 2019 om forslaget til borgerinitiativ »Dyrk videnskabelige fremskridt — afgrøderne gør en forskel!« (meddelt under nummer C(2019) 4975)

11.7.2019   
               
               
                  DA
               
               
                  Den Europæiske Unions Tidende
               
               
                  L 185/50
               
            
         KOMMISSIONENS AFGØRELSE (EU) 2019/1184
         af 3. juli 2019
         om forslaget til borgerinitiativ »Dyrk videnskabelige fremskridt — afgrøderne gør en forskel!«
         
            
               (meddelt under nummer C(2019) 4975)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »Dyrk videnskabelige fremskridt — afgrøderne gør en forskel!« er følgende: »Direktiv 2001/18/EF er forældet. Som studerende inden for biovidenskab anser vi det for vigtigt at revidere den nuværende fritagelsesmekanisme, der er fastsat i direktivet med hensyn til nye planteforædlingsteknikker.«
                  
               
                     (2)
                  
                  
                     Målene for forslaget til borgerinitiativ er følgende: »Vi efterspørger navnlig mere juridisk klarhed og yderligere definitioner. Vores mål er at lette godkendelsesproceduren for de produkter, der fremstilles ved hjælp af nye planteforædlingsteknikker, og som kun har naturligt forekommende egenskaber. Formålet er at forbedre den videnskabelige udvikling i Den Europæiske Union og samtidig beskytte menneskers og dyrs sundhed og miljøet.«
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (5)
                  
                  
                     Der kan vedtages EU-retsakter til gennemførelse af traktaterne med henblik på indbyrdes tilnærmelse af medlemsstaternes love og administrative bestemmelser, der vedrører det indre markeds oprettelse og funktion, på grundlag af artikel 114 i traktaten om Den Europæiske Unions funktionsmåde (TEUF).
                  
               
                     (6)
                  
                  
                     Af disse grunde er det åbenbart, at forslaget til borgerinitiativ ikke falder uden for Kommissionens beføjelse til at fremsætte et forslag til EU-retsakt til gennemførelse af traktaterne, jf. forordningens artikel 4, stk. 2, litra b).
                  
               
                     (7)
                  
                  
                     Derudover er der i overensstemmelse med forordningens artikel 3, stk. 2, blevet dannet en borgerkomité og udpeget kontaktpersoner, og forslaget til borgerinitiativ er ikke utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (8)
                  
                  
                     Forslaget til borgerinitiativ »Dyrk videnskabelige fremskridt — afgrøderne gør en forskel!« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »Dyrk videnskabelige fremskridt — afgrøderne gør en forskel!« registreres.
         
         
            Artikel 2
            Denne afgørelse træder i kraft den 25. juli 2019.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Dyrk videnskabelige fremskridt — afgrøderne gør en forskel!«, som repræsenteres ved Lavinia Scudiero og Martina Helmlinger, der fungerer som kontaktpersoner.
         
         
            Udfærdiget i Bruxelles, den 3. juli 2019.
            
               
                  På Kommissionens vegne
               
               Frans TIMMERMANS
               
                  Førstenæstformand
               
            
         
         
            (1)  EUT L 65 af 11.3.2011, s. 1.